Homecoming (שיר של קניה וסט)

Homecoming הוא שיר של אמן ההיפ הופ האמריקאי, קניה וסט, בו משתתף גם סולן להקת קולדפליי, כריס מרטין. השיר יצא בפברואר 2008, בתור הסינגל החמישי והאחרון מאלבומו של וסט, Graduation. בבריטניה יצא השיר כהורדה דיגיטלית ותוכננה גם יציאתו על גבי תקליטור, תכנון שלא יצא לפועל. למרות זאת, יצא הסינגל ב-18 בפברואר 2008 על גבי תקליט ויניל. Homecoming דורג במקום ה-9 במצעד מכירות הסינגלים של בריטניה.

וסט ומרטין הכירו בשנת 2006 בקונצרט באולפני אבי רוד, שם הם חלקו ג'אם סשן מאולתר. השיר הוא מחווה לעיר הולדתו של וסט, שיקגו. בשיר מתוארת העיר כילדה צעירה בשם "ונדי", שם המזכיר את אחד מכינוייה של שיקגו, "The Windy City" (עיר הרוחות). השיר הוקלט במקור עם פזמון שונה על ידי וסט וג'ון לג'נד תחת השם "Home", והופץ בשנת 2004 במיקסטייפ "Freshmen Adjustment". למרות זאת, הגרסה של לג'נד לא זכתה להיכנס לאלבומו של וסט, אליו נכנסה לבסוף הגרסה אותה הקליט עם מרטין באולפני אבי רוד שבלונדון בשנת 2006.

קליפ 
הקליפ הרשמי לשיר יצא ב-1 באפריל 2008 באמצעות חשבון ה-Vimeo הרשמי של וסט, ומאוחר יותר בבלוג הרשמי שלו. הקליפ כולו בשחור ולבן, כשהוא מציג מונטאז' של וסט הולך דרך אזורים שונים בעיר שיקגו לביתו. Common, חברו של קניה בחברת התקליטים מופיע בקליפ. מרטין נראה כשהוא מנגן בפסנתר ושר את הפזמון.

היסטוריית מצעדים

קישורים חיצוניים 

 הקליפ לשיר בערוץ הרשמי של קניה וסט ביוטיוב

שירי 2008
שירי קניה וסט
שירים באנגלית
שירים שנכתבו על ידי קניה וסט
שירים שהופקו על ידי קניה וסט
וידאו קליפים בשחור-לבן
וידאו קליפים שבוימו על ידי הייפ ויליאמס
שירים על שיקגו
שירי היפ הופ אמריקאיים
שירי פלטינה כפולה בארצות הברית
סינגלים בהוצאת רוק-א-פלה רקורדס